Láng Attila D.

ÍRÁSKALAUZ

Nem tudom, ki hogy van vele: én kicsi korom óta szerelmes vagyok az írásba, a betűbe. Az idegen ékezetes betűkkel kezdődött, amik valahogy egzotikusak maradtak nekem századszori látásra is: ha azt olvastam, Švejk vagy Nôtre Dame, fölcsillant a szemem. Ez ma is megvan, bár kisebb mértékben: ma már inkább a kínai, indiai írások hoznak lázba. De legnagyobb szerelmem ma is a latin betű.
Különös dolog az írás. Tudomány is, művészet is. Több ezer éves története során a világ népei számtalan változatot kitaláltak a gondolat rögzítésére: kép-, szótag- és betűírások váltogatták egymást, s nem volt köztük két egyforma. Sok írás a már meglevők továbbfejlesztése, másokat egyetlen ember hozott létre íróasztal mögött. Néhányat csak egyetlen nyelv használ, másokat több száz, amelyek semmilyen rokonságban sincsenek egymással. S még egyetlen írásrendszeren belül is számtalan formában lehet leírni ugyanazt.
Ez az írás az írásról szól. Nem tudományos igényű mű, csak amolyan kötetlen kalandozás a beszéd jeleinek tarkabarka világában.
Ha gondolja az olvasó, tartson velem.

TARTALOM

TOLLHEGY A PAPÍRON
ELSŐ RÉSZ: A VILÁGHÓDÍTÓ
JÉZUS KERESZTJE
KEZDETBEN VALA
ZEUSZ ÉS APOLLÓN
A SZENÁTUS ÉS A RÓMAI NÉP
AZ EZERARCÚ
VASFÜGGÖNY EURÓPÁBAN
A LATIN BETŰ MÁS FÖLDRÉSZEKEN
MINDEN OROSZOK
GAJANE
A KAUKÁZUS LÁBÁNÁL
ALLAH NAGY!
MÁSODIK RÉSZ: AZ AGYAFÚRT
A HOLDFÉNY ALATT
A FELKELŐ NAP
A KIS FÉLSZIGET
A RÖVIDÍTETT
HARMADIK RÉSZ: A TARKABARKA
KACSKARINGÓS TÖRTÉNELEM
„DZSAJ HIND!”
AMAR SZONAR BANGLA
PANDZSÁB HEGYEI
GUDZSARÁT
ORISSZA
TAMIL NADUTÓL MALAJZIÁIG
ANDHRA PRADES
KARNATAKA
KERALA
FÜGGELÉKEK
1. A TÖBBI ÍRÁS
2. SPECIÁLIS ÍRÁSOK
3. FONOLÓGIA
4. ÉKEZETTAN
5. ÍRÁSOK SZÁMÍTÓGÉPEN
FELHASZNÁLT IRODALOM